An soma taron yaki da cutar HIV/AIDS | Labarai | DW | 23.07.2018
An soma taron yaki da cutar HIV/AIDS
Daga cikin mahalarta taron, akwai wasu fitattun mutane da suka hada da Bill Clinton tsohon shugaban kasar Amirka da Yerima Harry na Ingila da kuma mawakin nan Elton John. Wadannan mutane dai na daga cikin masu fafutuka na ganin an inganta rayuwar wadanda suka riga suka kamu da cutar da kuma fatan ganin an kawar da ita baki daya daga doron kasa.
Taken taron na bana da ke zaman karo na 22 tun bayan bullar cutar da ke ci gaba da yin barazana ga rayuwar al'umma., shi ne: ''Kawar da kyama da karfafa kaunar Juna". Majalisar Dinkin Duniya da ke fatan ganin bayan annobar nan da shekara ta 2030, ta bayyana fargaba kan yadda cutar ke kara yaduwa a wasu kasashen duniya.
Alkaluman majalisar na nuni da cewa, mutum miliyan daya da dari takwas ne suka kamu da cutar a bara, a yayin da mutum akalla miliyan 37 yanzu haka ke dauke da kwayar cutar a sassan duniya.Taron na birnin Amsterdam dai zai kara karfafa matakan ceton rayukan jama'a daga halaka sakamakon kwayar cutar.
Kwanan wata 23.07.2018
Muhimman kalmomi HIV AIDS, SIDA, Taro, Holland
Permalink https://p.dw.com/p/31tyc
Kawar da kyama ga masu HIV/AIDs ko SIDA 23.07.2018
An bude taron yaki da yaduwar kwayar cutar HIV/AIds ko SIDA na kasa da kasa a birnin Amsterdam na kasar Holland karo na 22. Taken taron na bana dai shi ne "Kawar da Kyama da Karfafa Kaunar Juna".
Kalubalen masu AIDs ko SIDA a Najeriya 09.09.2019
A Najeriya ana fuskantar raguwar kudin da ake amfani da shi wajen samar da magunguna ga masu fama da kwayar cutar HIV AIDs ko kuma SIDA a kasar, abin da ke haifar da damu.
Wasu likitoci sun samo maganin cutar AIDS 06.07.2019
Wasu kwararrun likitoci masu aikin bincike a Amirka sun yi nasarar warkar da wasu beraye da aka yi gwajin wani magani na karya kwayar cutar AISD a kansu.